CELEX: 52009PC0024
Language: bg
Date: 2009-01-21
Title: Предложение за регламент на Съвета за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак

Важна правна забележка

|

52009PC0024

Предложение за регламент на Съвета за изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак  /* COM/2009/0024 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 21.1.2009COM(2009) 24 окончателенПредложение заРЕГЛАМЕНТ НА СЪВЕТАза изменение на Регламент (ЕО) № 1210/2003 относно определени специфични ограничения върху икономическите и финансовите отношения с Ирак(представено от Комисията)ОБЯСНИТЕЛЕН МЕМОРАНДУМ1.  Регламент (ЕО) № 1210/2003 на Съвета наложи някои ограничителни мерки по отношение на Ирак в съответствие с Обща позиция 2003/495/ОВППС и Резолюция 1483 (2003) на Съвета за сигурност на ООН. Измежду другите неща, Регламент (ЕО) № 1210/2003 съдържа специфични разпоредби относно плащанията за иракски експорт на петрол, петролни продукти и природен газ, както и относно имунитета срещу съдебни производства за някои иракски активи, съответно в членове 2 и 10.2.  Посредством Резолюция 1790 от 18 декември 2007 г. Съветът за сигурност на ООН реши, inter alia , че тези специфични разпореждания трябва да се прилагат до 31 декември 2008 г. В съответствие с Обща позиция 2008/186/ОВППС Регламент (ЕО) № 1210/2003 бе съответно изменен посредством Регламент (ЕО) № 195/2008.3.  Посредством Резолюция 1895 от 22 декември 2008 г. Съветът за сигурност на ООН реши, по искане на Ирак, да удължи срока действие на тези разпореждания до 31 декември 2009 г. Регламент (ЕО) № 1210/2003 следва да бъде съответно изменен.Предложение заРЕГЛАМЕНТ НА СЪВЕТАза изменение на Регламент (ЕО) № 1210/2003 относно определени специфични ограничения върху икономическите и финансовите отношения с ИракСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 60 и 301 от него,като взе предвид Обща позиция 2009/…/ОВППС за изменение на Обща позиция 2003/495/ОВППС относно Ирак[1],като взе предвид предложението на Комисията,като има предвид, че4.  В съответствие с Резолюция 1483(2003) на Съвета за сигурност на ООН член 2 от Регламент (ЕО) № 1210/2003 относно определени специфични ограничения върху икономическите и финансовите отношения с Ирак и за отмяна на Регламент (ЕО) № 2465/96[2] предвижда специфични разпоредби относно плащанията за петрол, петролни продукти и природен газ, които са изнесени от Ирак, като се има предвид че член 10 от този регламент съдържа специфични разпоредби относно имунитета срещу съдебни производства на някои иракски активи. Тези специфични разпореждания са прилагани до 31 декември 2008 г.5.  Резолюция 1859 (2008) на Съвета за сигурност на ООН и Обща позиция 2009/…/ОВППС предвиждат, че двете специфични разпоредби следва да се прилагат до 31 декември 2009 г. Следователно е целесъобразно да се измени Регламент (ЕО) № 1210/2003.6.  За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно,ПРИЕ НАСТОЯЩИЯ РЕГЛАМЕНТ:Член 1В член 18 на Регламент (ЕО) № 1210/2003 параграф 3 се заменя със следното:„3. Членове 2 и 10 се прилагат до 31 декември 2009 г.“Член 2Настоящият регламент влиза в сила в деня на публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседател [1] ОВ L …, …2009 г., стр. … .[2] ОВ L 169, 8.7.2003 г., стр. 6.